Wals antiano

Wals antiano, tambe konosí komo wals di Kòrsou, ta un género musikal antiano, ku tin su raiz den e forma klásiko di wals oropeo. E estilo a nasé na Kòrsou den di dos mita di siglo diesnuebe, den un epóka ku músika di salón i bailenan oropeo a bira popular den komunidatnan urbano. E wals antiano ta un produkto di krioyisashon, esta e adaptashon lokal di e wals di Viena, mesklá ku elementonan rítmiko i melódiko propio di e region karibeño.

 Origen i desaroyo 
Ku e introdukshon di forma musikal oropeo na Kòrsou, e komunidat krioyo a kuminsá adaptá e wals di Viena na su propio gusto i tradishon. E promé komposishonnan di wals antiano, rònt di aña 1850, tabata konektá ku e bailenan predominantemente ibériko di e kontinente Oropa, kontrali na e tumba i danza, ku tabata reflehá influensia afrikano den Karibe.

Kompará ku e wals oropeo, for di kua el a evolushoná parsialmente, e wals antiano ta mas liber den tempo i "fraseo"Den musika, "fraseo" ta e téknika di forma i konektá notanan musikal pa ekspresá un idea musikal, meskos ku puntuashon i inflekshon ta forma frasenan den idioma. Músikonan ta usa elementonan manera dinámika (forsa i suavedat), artikulashon (kon notanan ta konektá òf separá), tempu i tono pa krea “frasenan” òf frasenan musikal ku ta transmití emoshon i nifikashon., i ta integrá ornamentashonnan melódiko i ritmo riku na sínkope.Robert A. Rojer, De Curacaose muziek, dbnl.org E dualidat rítmiko di seis nota konsekutivo di ocho den kada midi ta sugerí e efekto polirítmiko ku ta distinguí e wals antiano for di su kontraparte oropeo.Antilliaanse wals, Encyclopedie van Curaçao

Den baile, e wals antiano generalmente ta baila na kompas tripel (3/4), ku paso suave i moveshon fluído riba piso. E paso ta basá riba tres moveshon: un paso dilanti, un paso na banda, i un paso pa sera, ripití den forma sirkular. Ounke e estilo ta inspirá riba e wals oropeo, e baile a desaroyá un kárakter mas suelto i espontáneo na Kòrsou i Aruba, ku pareha ku ta baila ku menos rigides i mas ekspreshon personal, den un ambiente di salon òf fiesta familiar.

 Kompositor 
Algun kompositor prominente di wals antiano, di kua mayoria tin un formashon klásiko:

 Jan Gerard Palm
 Jacobo Palm
 Rudolf Palm
 John Palm
 Joseph Sickman Corsen
 Jacobo Conrad
 Genie Palm
 Paul de Lima
 Janchi Boskaljon

 Padu Lampe
 Rufo Wever 

Kategoria:Músika
Kategoria:Antias Hulandes